22/07/2011 | Administración LocalMunicipal
Arzúa
Delegación de competencias

Polo Sr. alcalde, con data 11 de xullo de 2011, dictouse o seguinte DECRETO (n.º 2): En uso das facultades que me confiren os artigos 23, n.º 2, b), e 21, n.º 3, da Lei 7/1985 de 2 de abril, reguladora das bases do réxime local. E tendo en conta o disposto nos artigos 36, 29 n.º 2 e 41 do Regulamento orgánico municipal. Esta Alcaldía RESOLVEU: Primeiro. –Que a Xunta Goberno Local, ademais: * Da súa atribución propia e indelegable de asistencia ao alcalde no exercicio das súas atribucións -artigo 23, n.º 2, a) da Lei 7/1985 e artigo 36, n.º 1, do Regulamento orgánico municipal. * Das atribucións que lle delegue o Pleno, por virtude do disposto no artigo 22, n.º 4 de dita lei, e * Daquelas atribucións que expresamente lle asinen as leis, artigo 36 n.º 4 do Regulamento Orgánico Municipal). Exercerá as seguintes atribucións delegadas agora por esta Alcaldía: 1.–Dirixir, inspeccionar e impulsar os servicios e obras municipais.2.–Dispor de gastos cando a cuantía exceda de 3.000 euros, dentro dos límites que competen ó alcalde; e os expresamente previstos nas bases de execución do orzamento.3.–A aprobación da oferta de emprego público, dacordo co orzamento municipal e a plantilla aprobados polo Pleno.4.–A aprobación das bases para as probas de selección do personal e para os concursos de provisión de postos de traballo; salvo cando se trate de contratacións temporais polo tempo de duración que se estableza nas bases de execución do orzamento municipal.5.–As aprobacións dos instrumentos de planeamento de desarrollo do planeamento xeral non expresamente atribuídas ó Pleno.6.–A aprobación dos instrumentos de xestión urbanística.7.–A aprobación dos proxectos de urbanización.8.–Sancionar as faltas de desobediencia á autoridad do alcalde, ou por infracción das ordenanzas municipais.9.–As contratacións y concesións de toda clase, cando o seu importe non supere o 10% dos recursos ordinarios do orzamento, incluídas as de carácter plurianual, cando a súa duración non sexa superior a catro anos; sempre que o importe acumulado de todas as súas anualidades non supere a porcentaxe indicada, referido aos recursos ordinarios do orzamento do primeiro exercicio.10.–Aprobar os correspondentes pregos de cláusulas administrativas particulares, para levar a cabo as contratacións y concesións de toda clase a que se fixo referencia.11.–A aprobación dos proxectos de obras, servizos e subministros, nos supostos en que fora delegada a súa contratación ou concesión e estean previstos no orzamento municipal.12.–A adquisición de bens e dereitos, cando o seu valor non supere o 10% dos recursos ordinarios do orzamento.13.–A enaxenación do patrimonio, cando a cuantía dos bens non exceda do 10% dos recursos ordinarios do orzamento municipal; nos seguintes supostos: – Tratandose de bens inmobles, sempre que esté prevista no orzamento, e – Cando se trate de bens mobles; salvo os declarados de valor histórico ou artístico, cuxo alleamento non se encontre previsto no orzamento.14.–Salvo nos supostos en que as leis sectoriais atribúan ao Pleno a competencia para o outorgamento da licencia de que se trate, delégase expresamente o outorgamento de licencias de apertura de establecimentos fabrís, industriais ou comerciais, así como o outorgamento das licencias de obras; e igualmente delégase a aprobación dos seguintes tipos de liquidacións: a) As que se practiquen polo concepto do imposto sobre construcións, instalacións e obras, con motivo da concesión das licenzas de obras. b) As que se practiquen por razón da taxa por licenzas de apertura de establecementos, e c) As que se practiquen por razón da taxa por dereitos de acometidas á rede xeral de abastecemento de auga e saneamento. (E todo iso, sin perxuízo de someter a dito organo colexiado –para a súa resolución– calqueira outro asunto delegable da competencia da Alcaldía, cando así se considere convinte). Segundo. –Delegar expresamente nos tenentes de alcalde –que quedaron desinados mediante resolución desta mesma data–, e pola orde do seu nomeamento, a totalidade das funcións e das facultades correspondentes á Alcaldía –incluso a de dictar resolucións–, para os casos de ausencia, enfermidade ou impedimento que imposibilite ó alcalde para o desempeño das súas funcións; igualmente desempeñarían as funcións do alcalde nos supostos de vacante na Alcaldía, ata que tomase posesión o novo alcalde. Tratándose en consecuencia dunha sustitución persoal, do desempeño da atribucións propias do cargo, ata que poida incorporarse o alcalde titular, e operando estas substitucións de forma automática. Terceiro. –Da presente resolución darase conta ao Pleno na primeira sesión que celebre, previa a notificación persoal do seu contido ós corporativos correspondentes, e publicarase no Boletín Oficial da Provincia, sen perxuízo de surtir efectos dende o día seguinte ó da data deste Decreto. En Arzúa, a 14 de xullo de 2011. O que se fai público, en cumplimento do disposto no artigo 31 n.º 4 do Regulamento orgánico municipal. O alcalde Asdo.: José Luis García López